เรื่องร้องเรียน: ร้าน camp burger / SUK SABAI / truffle live & dining / villa cha-cha และร้านอื่นๆในถนนรามบุตรี แขวงตลาดยอด เขตพระนคร วางโต๊ะ-เก้าอี้เต็มฟุตบาทและบนถนน แล้วมีการตั้งลำโพงภายนอกร้าน มีนักดนตรีมาเล่นดนตรีสด แบบไม่มีการเก็บเสียง ส่งเสียงดังในยามวิกาล เดือดร้อนผู้พักอาศัยในบริเวณข้างเคียงทั้งด้านการสัญจรและเสียงรบกวนเวลากลางคืน
การดำเนินการของเจ้าหน้าที่: ชุดสายตรวจได้เข้าตรวจจุดดังกล่าวไม่พบการตั้งวางหรือการเล่นดนตรีใดๆ และไม่พบร้านดังกล่าวเนื่องจากเปลี่ยนเจ้าของแล้ว ซึ่งเป็นภาพเดิม ภาพเก่าซึ่งได้ดำเนินการเรียบร้อยแล้ว  จึงทำการประชาสัมพันธ์ไม่ให้ตั้งวางของใดๆ รวมถึงลำโพงในที่สาธารณะ ทั้งนี้ชุดสายตรวจจะทำการกวดขันต่อไป
ความเห็นของผู้แจ้ง: ไปตรวจนอกเวลาทำการของร้านจะเจอนักดนตรี / ได้ยินเสียงดนตรีได้ยังไง และแค่เขยิบเวทีเข้าไปใต้ชายคาร้าน สามารถเปิดลำโพง เล่นดนตรีดังแค่ไหนก็ได้ ถือว่าไม่ผิด ไม่ต้องมีการควบคุมใดๆ หรอคะ? แล้วที่แจ้งไม่ได้เจาะจงแค่ร้านเดียว ทั้งถนนข้าวสาร / ถนนรามบุตรี เปิดเสียงเพลงกันเกินตี 2 ก็ไม่เห็นมีการควบคุมอะไรเลย
พื้นที่: แขวงตลาดยอด เขตพระนคร กรุงเทพมหานคร